*(opdateret 19.06.2020)*

**Coronavirus og sommerferierejser**

Sommerferien er snart over os, og vi vil med denne skrivelse informere dig om [virksomhedens navn] retningslinjer for private rejser til udlandet denne sommer.

**Ændret rejsevejledning under udrejse**

Vær opmærksom på, at Udenrigsministeriets rejsevejledning løbende opdateres. Dvs., at selv om du rejser til et land i overensstemmelse med rejsevejledningen, kan der ske ændringer undervejs, således at landet kommer på listen over de lande, der frarådes at rejse til.

Hvis rejsevejledningen for et land ændres fra gul til orange under din ferie i det pågældende land, kan du blive, indtil din ferie er slut. Du bør være ekstra opmærksom på at følge Udenrigsministeriets rejseråd.

Ved hjemkomst til Danmark opfordres du til at lade dig teste for COVID-19, men ikke til selvisolation, medmindre du er smittet.

Vær opmærksom på, at du selv er ansvarlig for at holde dig opdateret om ændringer i Udenrigsministeriets rejsevejledning.

**Udrejse i strid med rejsevejledning**

Udenrigsministeriet fraråder i deres rejsevejledning alle unødvendige rejser til en række lande. Som nævnt, kan der løbende ske ændringer i rejsevejledningen, hvorfor du skal holde dig opdateret i forhold til hvilke lande, der frarådes rejser til.

Myndighederne anbefaler og opfordrer til, at du går i selvisolation 14 dage efter hjemkomst, hvis du har rejst ud i strid med rejsevejledningens anbefalinger. Dette for at reducere risikoen for at smitte andre efter hjemkomst.

[Virksomhedens navn] støtter til fulde denne anbefaling.

Rejser du i strid med rejsevejledningens anbefalinger til udlandet skal du derfor tage højde for perioden med selvisolation. Det betyder, at du ikke må møde på arbejde i 14 dage efter din hjemkomst.

Hvis din planlagte ferie ikke dækker de 14 dage, skal du straks henvende dig til din nærmeste leder, som kan oplyse dig om, hvorvidt det yderligere påkrævede fravær pga. selvisolationen kan imødekommes fx ved, at det planlægges, at du [arbejder hjemmefra i perioden] eller [bruger af tilgodehavende ferie], [feriefridage] [afspadsering] [afholder fri uden løn].

Hvis din leder af driftsmæssige årsager fastholder, at du skal møde på arbejde i henhold til den allerede aftalte ferieperiodes afslutning, må du indrette din rejse til at slutte på et tidligere tidspunkt, således at du kan iagttage de 14 dages selvisolation. Hvis du ikke sørger for at iagttage dette, eller hvis du ikke som aftalt møder på arbejde efter din ferie, vil din adfærd få yderligere ansættelsesretlige konsekvenser – herunder advarsel, opsigelse eller bortvisning.

**Hvis du bliver smittet med covid-19 under din ferie til udlandet i strid med rejsevejledningen**

Det kan efter en konkret vurdering blive betragtet som selvforskyldt sygdom, og du risikerer, at du ikke er berettiget til at modtage løn under sygefraværet.

Spørgsmål og andet kan rettes til [person] på [telefon] og [mail].

Mange sommerlige hilsner

[Virksomhedens navn]